מאחורי הקלעים של ההצגה, כריסטין מתעמתת עם ג'רמי על השימוש שלו בסקוויפ וגורמת לו לפקפק בתוכנית, אבל הסקוויפ כבר התחיל להשתלט על אחרים בהצגה. הסקוויפ מגלה את כוונותיו לסנכרן בין כל התלמידים ולבסוף בין כל האנשים בעולם. ג'רמי מגיע להבנה: מאונטיין דיו ירוק מפעיל את הסקוויפ, ומאונטיין דיו אדום מכבה אותו. מייקל מופיע מהקהל עם בקבוק של מאונטיין דיו אדום, הוא נותן אותו לג'רמי לאחר שהוא מכריח אותו להתנצל על המעשים שלו, אבל ג'ייק שכבר נכנס בו סקוויפ שופך את רוב תכולת הבקבוק. ג'רמי ומייקל נלחמים בתלמידים הנשלטים על ידי סקוויפים עד שהסקוויפ מגלה לג'רמי שגם בכריסטין יש סקוויפ, ותחת ההשפעה שלו, היא מצהירה על אהבתה לג'רמי. למרות זאת, ג'רמי מבין שזה לא מה שהוא רצה וגורם לכריסטין לשתות את הסוף של המאונטיין דיו האדום: מה שגורם לתגובת שרשרת ומשמיד את כל הסקוויפים ("The Play").
ג'רמי מתעורר בבית החולים, הוא חולק חדר עם ריץ', שיוצא מהארון כביסקסואל בפני ג'רמי ואומר שעכשיו הוא יכול להיות מי שהוא באמת. מייקל מבקר את ג'רמי והשניים משלימים וגם מר היר (שסוף סוף לובש מכנסיים) מגיע לבקר את ג'רמי ומודיע לו שהוא יהיה אבא טוב יותר. מוקף בחברים ומשפחה, ג'רמי מבין שתמיד יהיו השפעות מבחוץ, אבל הוא צריך ללמוד להקשיב לעצמו. הוא שוב מציע לכריסטין לצאת והפעם היא מסכימה ומנשקת אותו. הסקוויפ מגלה שהוא עדיין בחיים, מתגרה בחולשה בג'רמי מתוך הראש שלו, אבל ג'רמי מתעלם ממנו ומכריז בשמחה "מתוך כל הקולות שיש לי בראש, הכי חזק הוא הקול שלי" ("Voices In My Head").
הפקות.
ההפקה המקורית בניו גרזי.
המחזמר הציג לראשונה בתאריך 30 במאי 2015 בתיאטרון Two-River ברד-בנק, ניו ג'רזי והציג עד 28 ביוני. ההצגה בוימה על ידי סטיבן בראקט, תוזמרה על ידי צ'ארלי רוזן, הניהול המוזיקלי נעשה על ידי נתן דאם והכוראוגרפיה על ידי צ'ייס ברוק. שיחקו בה וויל קונולי בתפקיד ג'רמי, אריק ויליאם מוריס בתפקיד הסקוויפ, ג'ורג' סלאזאר בתפקיד מייקל וסטפניה השו בתפקיד כריסטין. בנוסף שיחקו בה קייטי לאדנר, לורן מרקוס, ג'ייק בויד, ג'רארד קאנוניקו, קייטלין קארלסון ופול וויטי. ההצגה נכתבה במיוחד לתיאטרון two-river כחלק מתוכנית ההפקות להעלאת הפקות מקוריות של התיאטרון.
ההפקה באוף-ברודוויי.
לאחר שההפקה קיבלה ביקורות חלוקות אחרי שניסו להופיע בערים שונות, הוחלט לא להפיק שוב את ההצגה. בשנת 2017 פסקול ההצגה התחיל לצבור צפיות ואהדה ברשת. ביולי 2017 הפסקול הגיע לעשירייה הראשונה בדירוג אלבומי קאסט של מחזות זמר באתר בילבורד. מה שהוביל להחלטה להפיק את ההצגה באוף-ברודוויי ב-2018.
המחזמר בי מור צ'יל רץ באוף-ברודוויי על בימת תיאטרון הirene-diamond במתחם התיאטראות Pershing Square Signature Center. הרצות מוקדמות של המחזמר החלו ב-26 ביולי וההצגה החלה להופיע רשמית ב-9 באוגוסט. ההפקה תוכננה לסיים את הופעותיה ב-23 בספטמבר אבל המשיכה הופעות עד 30 בספטמבר עקב מכירת כל הכרטיסים. בהפקה באוך-ברודוויי הופיעו באותם התפקידים השחקנים הבאים מההפקה המקורית בניו ג'רזי: סטפני השו, ג'ורג' סלאזאר, ג'רארד קאנוניקו, קייטלין קארלסון ולורן מרקוס. חברי קאסט חדשים הצטרפו וביניהם וויל רולנד בתפקיד ג'רמי, ג'ייסון טאם בתפקיד הסקוויפ, בריטון סמית' בתפקיד ג'ייק, טיפאני מאן בתפקיד ג'נה וג'ייסון "sweettooth" ויליאמס בתפקיד מר היר. בנוסף להפקה זו נוספה מפיקת המוזיקה אמילי מרשל.
ההפקה בברודוויי.
ב-5 בספטמבר 2018 הוכרז שהמחזמר יופק בברודוויי. הרצות מוקדמות מול קהל התחילו ב-13 בפברואר 2019 בתיאטרון לייסאום וההפקה החלה לרוץ רשמית ב-10 במרץ. לדבריו של ג'רי גוהרינג - המפיק הראשי של המחזמר, המעבר לברודוויי הוערך בסכום של 9.5 מיליון דולר. ב-18 בדצמבר הוכרז שכל הקאסט של ההפקה באוף-ברודוויי ימשיך להופיע באותם התפקידים בהפקה בברודוויי. להפקה החדשה נוספו שחקנים מחליפים הכוללים את: קמרון בונד, אנתוני קת'מון, מורגן סיובן גרין, טרוי איוואטה, טליה סוסקאואר וג'ואל וואגונר. ההפקה הכריזה על סיום ההרצה ב-20 ביוני וסיימה את הופעותיה ב-11 באוגוסט, אחרי שהופיעה 30 פעמים בהרצות מוקדמות ו-177 הופעות.
ההפקה בלונדון.
ב-29 בספטמבר 2019 הוכרז שהמחזמר יופק בלונדון. ב-9 בדצמבר פורסם הקאסט המתוכנן למחזמר: סקוט פולאן בתפקיד ג'רמי, בלייק פטריק אנדרסון בתפקיד מייקל, מיראקל צ'אנס בתפקיד כריסטין וסטיוארט קלארק בתפקיד הסקוויפ. שחקנים נוספים במחזמר: רנה לאמב, מילי אוקונל, אלויז דייוויס, ג'יימס חמיד, מיילס פאלומה וכריסטופר פריי. המחזמר התחיל הופעות מוקדמות בלונדון ב-12 בפברואר 2020 והתחיל הופעות רשמית ב-18 בפברואר בתיאטרון The Other Palace. אף על פי שההפקה תוכננה לסיים הופעות ב-14 ביוני, ב-4 ביוני יצאה הודעה שכלל ההופעות שתוכננו להופעה מבוטלות לאחר שההפקה הציגה בפעם האחרונה ב-16 במרץ בעקבות משבר הקורונה.
ההפקה בשיקגו.
ב-12 בדצמבר 2019 הוכרז שההפקה תופיע בגרסה מוגבלת למשך 18 שבועות בלבד, בתיאטרון אפולו בשיקגו. ההרצות המוקדמות תוכננו להתחיל ב-14 באפריל וההפקה הייתה אמורה להתחיל להופיע רשמית ב-26 באפריל בעקבות משבר הקורונה, נדחו ההרצות המוקדמות ל-7 ביולי וערב הפתיחה ל-17 ביולי. בהפקה היו אמורים לשחק: ליאם או בתפקיד ג'רמי, ג'רמיה אלסופ בתפקיד מייקל, רבקה הרד בתפקיד כריסטין, תרזה לאגמבה בתפקיד ג'נה, מישל לאוטו בתפקיד קלואי, אבן ל. לוגן בתפקיד ברוק, בילי רוד בתפקיד ג'ייק, קוראי טרחן בתפקיד ריץ' ואלכס גודריץ' בתפקיד מר היר/מר רייס. טרם נחשף השחקן שיגלם את תפקיד הסקוויפ. בעקבות משבר הקורונה הפקת בי מור צ'יל הודיע שכל ההופעות המתכוננות בשיקגו מבוטלות. טרם פורסמו תאריכים חדשים.
גיום השני וילאהרדואין
קונצ'טה פרל
קונצ'טה גאלן פרל (באנגלית: Conchata Galen Ferrell; 28 במרץ 1943 – 12 באוקטובר 2020) הייתה שחקנית קולנוע וטלוויזיה אמריקאית. ידועה בעיקר בכך ששיחקה את "ברטה" עוזרת הבית בסדרה "שני גברים וחצי" ברשת CBS. על הופעתה בתפקיד ברטה, הייתה מועמדת פעמיים לפרס אמי לשחקנית משנה מצטיינת בסדרה קומית (בשנים 2005 ו-2007). ב-1992 הייתה מועמדות גם לפרס אמי לשחקנית המשנה המצטיינת בסדרה "פרקליטי אל איי".
ביוגרפיה.
קונצ'טה גאלן פרל נולדה ב-28 במרץ 1943 בלודנדייל, וירג'יניה המערבית, למסקאל לוריין (לבית ג'ורג') ולותר מרטין פרל. היא גדלה בצ'ארלסטון, מערב וירג'יניה. בהמשך עברה משפחתה לסירקוויל, אוהיו.
היא למדה באוניברסיטת וירג'יניה המערבית במשך שנתיים, נשרה, ולאחר שעבדה במספר עבודות נרשמה וסיימה את לימודיה באוניברסיטת מרשל בתואר בחינוך והיסטוריה. היא ביצעה את הופעתה הראשונה על במת התיאטרון במרשל בשנת 1969.
קריירה.
פרל החלה את הקריירה שלה על הבמה כחברה ברפרטואר תיאטרון המעגל. היא הופיעה בקאסט המקורי של אוף ברודוויי במחזה "The Hot l Baltimore" של לנפורד וילסון וזכתה בפרס אובי לשחקנית הטובה ביותר בתיאטרון על הופעתה במחזה "סוס הים" באוף ברודוויי.
פרל שיחקה במספר רב של תפקידים בקולנוע, טלוויזיה ובתיאטרון אך היא ידועה בעיקר בתפקידיה כסוכנת-הבית בסרט משנת 1979 "Heartland" בבימויו של ריצ'רד פירס, ובעלת הפיצרייה הקשוחה בסרט מיסטיק פיצה. בסרט זה שיחקה לצד לילי טיילור, אנבת' גיש וג'וליה רוברטס. היא שיחקה גם אחות קשוחה וקומית בסיטקום הטלוויזיה קצר הימים, "E / R" בשנות ה-80.
בשנת 1992 קיבלה את המועמדות הראשונה שלה לפרס אמי לפריים טיים לשחקנית המשנה המצטיינת בסדרת דרמה על תפקידה החוזר כעו"ד סוזן בלום בעונה השישית של "פרקליטי אל איי", אך בפרס זכתה ולרי מהפי על תפקידה בסדרה "חשיפה לצפון".
תפקידי המשנה של פרל בסרטים כוללים הופעות "גיבור קטלני", "רשת שידור", "המספריים של אדוארד", "ארין ברוקוביץ'", "מר דידדס" ו-"K-PAX" וכן תפקיד קטן בסרט "רומן על אמת". בטלוויזיה שיחקה בין היתר בסדרות "באפי ציידת הערפדים", "Teen Angel", "מטלוק", "BJ and the Bear" ,"Good Times", "Hearts Afire", "Townies", "בית דין לילי", ו"ספינת האהבה".
היא קיבלה תפקיד בהצגה "אהבה, הפסד ומה לבשתי" באוף-ברודוויי, שהתקיימה בין התאריכים 27 באפריל עד 29 במאי 2011, עם מינקה קלי, אנ'לין מק'קורד, אן מירה וב'סמית'.
פרל הייתה ידועה בעיקר בזכות תפקידה כברטה עוזרת הבית בסיטקום של CBS "שני גברים וחצי", והופיעה ב-212 פרקים בין השנים 2003 ל-2015. היא קיבלה שתי מועמדויות לפרס אמי בפריים-טיים לשחקנית המשנה המצטיינת בסדרה קומית ב-2005 וב-2007, אך הפסידה לדוריס רוברטס על "כולם אוהבים את ריימונד" ולג'יימי פרסלי על "קוראים לי ארל".
בשנת 2012 היא השמיעה את התפקיד של אמו של בוב בסרט פרנקנוויני, שביים טים ברטון. היא אמורה הייתה להופיע בסרט העלילתי שעומד לצאת בקרוב "מגורש" (2020).
חיים אישיים.
פרל התחתנה עם ארני אנדרסון בשנת 1986. נולדה לה בת, סמנתה (ילידת 1982), ויש לה שתי בנות חורגות (ילידות 1976 ו-1979 בערך).
מותה.
פרל נפטרה ב-12 באוקטובר 2020, מסיבוכים בעקבות דום לב בבית החולים שרמן אוקס בשרמן אוקס, קליפורניה. היא הייתה בת 77.
קלרה טיש
קלרה טיש (בגרמנית: Cläre Tisch; 14 בינואר 1907 – נובמבר 1941) הייתה כלכלנית יהודייה-גרמנייה, שנרצחה בשואה בגטו מינסק.
ביוגרפיה.